**Pe aleea dintre blocuri**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe aleea dintre blocuri, drumul ce-am bătut spre casă

Când eram fata lui tata (domnișoară prea sfioasă),

Am călcat din nou cu pașii unei doamne rătăcite

Printre gânduri și-amintiri, vai ce timpuri fericite!

Felinarul de sub pomul cu crengi aplecate, rare,

Luminează al meu drum și deschide o cărare

Către o copilărie, vieții dulce temelie,

Să pot cere fericirii să-mi dea din ea o felie

Pentru zilele ce trec repede în ani de-a valma...

Unde-s visurile-n zbor când eram fată la mama?

Mă opresc sub felinar și mă uit spre ușa care

Am deschis-o când veneam de la școală...ce-ncântare!

Îmi doresc să pot să-ntorc timpul către anii fragezi

Și îmi spun în gând: "Femeie, zilele să nu-ți mai pierzi

Cu griji multe și mărunte fără a te bucura

De darul de la părinți: viața ta...acum în seara

Coborâtă dintr-o zi petrecută prin orașul

Unde ai copilărit, felinarul e ostașul

Care-ți va păzi trecutul iar ușa scării de bloc

Se deschide vieții tale făcând fericirii loc!"